Αριθ. C 258/12 Επίσημη Εφημερίδα των Ευρωπαϊκών Κοινοτήτων 11.10.89 
Πρόταση κανονισμού (ΕΟΚ) του Συμβουλίου που τροποποιεί τον κανονισμό (ΕΟΚ) αριθ. 3976/87 για 
την εψαρμογή του άρθρου 85 παράγραφος 3 της συνθήκης σε ορισμένες κατηγορίες συμφωνιών και 
εναρμονισμένων πρακτικών στον τομέα των αεροπορικών μεταφορών 
COM(89) 373 τελικό 
(Υποβλήθηκε από την Επιτροπή στις 8 Σεπτεμβρίου 1989) 
(89/C 258/06) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΏΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 87, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι ο κανονισμός (ΕΟΚ) αριθ. 3976/87 (') επιτρέπει στην 
Επιτροπή την έκδοση κανονισμού που κηρύσσει ανεφάρμο­
στες τις διατάξεις του άρθρου 85 παράγραφος 1 σε ορι­
σμένες κατηγορίες συμφωνιών μεταξύ επιχειρήσεων, αποφά­
σεων ενώσεων επιχειρήσεων και εναρμονισμένων πρα­
κτικών " 
ότι αυτές οι απαλλαγές κατά κατηγορίες έχουν χορηγηθεί 
για περιορισμένο χρονικό διάστημα, το οποίο λήγει στις 31 
Ιανουαρίου 1991, για να καταστεί δυνατόν να προσαρμο­
στούν οι αερομεταφορείς στο ανταγωνιστικότερο πλαίσιο 
που οφείλεται στις μεταβολές που έχουν επέλθει στο κανο­
νιστικό σύστημα που ισχύει για τις ενδοκοινοτικές διεθνείς 
αεροπορικές μεταφορές' 
ότι η συνέχιση των απαλλαγών κατά κατηγορίες μετά την 
ημερομηνία αυτή δικαιολογείται από τα νέα μέτρα για την 
ελευθέρωση του τομέα των αεροπορικών μεταφορών που 
έχουν ληφθεί από την Κοινότητα· ότι το πεδίο εφαρμογής 
των εν λόγω απαλλαγών κατά κατηγορίες και οι όροι που 
συνδέονται με αυτές πρέπει να προσδιοριστούν από την Επι­
τροπή σε στενή συνεργασία με τα κράτη μέλη λαμβάνοντας 
υπόψη την εξέλιξη του ανταγωνιστικού περιβάλλοντος που 
έχει διαπιστωθεί μετά την έναρξη ισχύος του κανονισμού 
(ΕΟΚ) αριθ. 3976/87, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Ο κανονισμός (ΕΟΚ) αριθ. 3976/87 τροποποιείται ως εξής: 
1. Στο άρθρο 2, η παράγραφος 2 αντικαθίσταται από το 
ακόλουθο κείμενο: 
(') ΕΕ αριδ. L 374 της 31. 12. 1987, σ. 9. «2. Η Επιτροπή μπορεί, ιδίως, να θεσπίζει κανονισμούς 
ως προς συμφωνίες, αποφάσεις ή εναρμονισμένες πρακτικές 
οι οποίες αφορούν τα ακόλουθα: 
— από κοινού προγραμματισμό και συντονισμό της μετα­
φορικής ικανότητας των τακτικών αεροπορικών 
γραμμών, 
— διαβουλεύσεις για την από κοινού επεξεργασία προτά­
σεων σχετικά με τα τιμολόγια, τους ναύλους και τους 
όρους για τη μεταφορά επιβατών και αποσκευών σε 
τακτικές αεροπορικές γραμμές, 
— κατανομή του διαθέσιμου χρόνου (slot allocation) στα 
αεροδρόμια και προγραμματισμό των αεροδρομίων, 
— από κοινού αγορά, ανάπτυξη και λειτουργία ηλεκτρο­
νικών συστημάτων κράτησης θέσεων για τα δρομολόγια, 
τις κρατήσεις και την έκδοση εισιτηρίων από αεροπο­
ρικές επιχειρήσεις, 
— τεχνική και επιχειρησιακή υποστήριξη εδάφους στους 
αερολιμένες, όπως ρυμούλκηση (push back) αεροσκαφών, 
ανεφοδιασμός σε καύσιμα, καθαρισμός και ασφάλεια, 
— διακίνηση επιβατών, ταχυδρομείου, εμπορευμάτων και 
αποσκευών στους αερολιμένες, 
— υπηρεσίες για την παροχή τροφοδοσίας κατά την 
πτήση.» 
2. Το άρθρο 3 αντικαθίσταται από το ακόλουθο κείμενο: 
«Άρθρο 3 
1. Οι κανονισμοί βάσει του άρθρου 2 εκδίδονται για 
περιορισμένη χρονική περίοδο. 
2. Οι κανονισμοί αυτοί είναι δυνατόν να καταργηθούν 
ή να τροποποιηθούν, αν οι περιστάσεις μεταβληθούν ως 
προς ένα στοιχείο που υπήρξε ουσιώδες για την έκδοση 
τους" στην περίπτωση αυτή, προβλέπεται περίοδος προ­
σαρμογής για τις συμφωνίες και τις εναρμονισμένες πρα­
κτικές που διέπονται από τον προηγούμενο κανονισμό.» 
3. Το άρθρο 8 διαγράφεται. 
Άρθρο 2 
Ο παρών κανονισμός αρχίζει να ισχύει την 1η Ιουλίου 1990. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος.